Բ. Պետրոսյանը (1939-1996) կյանքից հեռացել է ստեղծագործական ծաղկուն շրջանում` 57 տարեկանում, թողնելով եզակի ու ինքնատիպ ստեղծագործական ժառանգություն: Հայ արվեստասերին ներկայանալով իբրեւ մանրաքանդակի հիմնադիր ու անգերազանցելի վարպետ` նա միաժամանակ հիացնում է բազմաժանրությամբ` թողնելով մոնումենտալ եւ հաստոցային քանդակի, դրվագումի, գեղանկարի ու գրաֆիկայի, ձուլածո եւ կոփածո աշխատանքների, խեցեգործության մի ստվար ժառանգություն: